Diari Oficial de la Generalitat Valenciana


Sumari del DOGV 4760, del 25-05-2004 (2004/4852)

Informació pública del projecte de normalització de finques adjudicades en l'àmbit de la fase 1 de la unitat d'execució 1 del pla parcial SUR-8, a instància de l'agent urbanitzador Calviga, SA.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4760

Data del DOGV
:   25-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4852


Organisme emissor
:   Ajuntament d'Onda

Tipus de document
:   Anunci

Informació pública del projecte de normalització de finques adjudicades en l'àmbit de la fase 1 de la unitat d'execució 1 del pla parcial SUR-8, a instància de l'agent urbanitzador Calviga, SA. [2004/Q4852]
  
En virtut del que establix l'article 120 del Reglament de Gestió Urbanística en relació amb l'article 69.1.a de la Llei 6/1994, de 15 de novembre, Reguladora de l'Activitat Urbanística Valenciana, s'ha disposat sotmetre a exposició pública, pel període de 15 dies hàbils, el projecte de normalització de finques presentat davant l'ajuntament, per a la tramitació, per Juan Alberto Oller Sanz, en nom i representació de la mercantil Calviga, SA, com a agent urbanitzador del sector urbanitzable industrial SUR-8 (UE.1, 1a fase).
  
L'objecte d'este projecte consistix en la regularització de límits de tres parcel·les adjudicades del projecte de reparcel·lació de la UE.1, primera fase, del sector urbanitzable industrial SUR-8, amb els números T, U i Z propietat, respectivament, de les mercantils TUZ 6555 Monzomar, Vitricol, SA, i de l'Ajuntament d'Onda, i els límits actuals de les quals es planteja regularitzar per a permetre el manteniment del pou de reg propietat de la mercantil SAT Monzomar, als efectes d'utilitzar-lo per a les finques que mantenen l'explotació agrícola a l'exterior del sector, amb les correlatives compensacions en metàl·lic com a resultat de diferències de superfície.
  
Amb la regularització de límits plantejada s'introduïxen les modificacions següents al projecte de reparcel·lació aprovat:
  
- La finca adjudicada T, propietat de la mercantil VQT 8983 Monzomar, incrementa la seua superfície adjudicada en 49,86 m2 a costa de la reducció en esta proporció de la finca adjudicada U, confrontant, i la primera parcel·la queda amb una superfície adjudicada de 30.675,8 m2 i 22.966,42 m2/t d'aprofitament.
  
- D'acord amb l'anterior, la finca adjudicada U, propietat de la mercantil Vitricol, SA, reduïx la seua superfície adjudicada en 49,86 m2, i queda amb una superfície neta de 35.322,13 m2 i un aprofitament de 26.445,25 m2/t.
  
- Paral·lelament, la parcel·la adjudicada Z, propietat de l'Ajuntament d'Onda, no altera la seua superfície ni el seu aprofitament, si bé se'n modifiquen els límits pel límit nord, per això a més d'afrontar amb la parcel·la U també afrontarà amb la parcel·la T.
  
Estes modificacions impliquen així mateix les pertinents compensacions econòmiques pel desfasament de 49,86 m2, a raó de 38,32 euros/m2 urbanitzat (preu del projecte de reparcel·lació), de manera que a la mercantil Vitricol, SA, se li reconeix una compensació a favor de 1.910,64 euros, a costa de LYT 5741 Monzomar, quantitat que regularitzarà l'agent urbanitzador en el compte de liquidació individual d'ambdues mercantils.
  
El termini de 15 dies hàbils d'exposició pública, establit als efectes de presentar al·legacions o observacions amb caràcter previ a l'aprovació definitiva, començarà a transcórrer des de la darrera data de publicació de l'anunci d'exposició pública en el Levante de Castellón o en el Diari Oficial de la Generalitat Valenciana, o des de la data de recepció d'este avís en el cas que ja s'haguera publicat l'anunci en estos mitjans.
  
Una vegada resolts els tràmits d'informació pública i les al·legacions, la junta de govern local en procedirà a l'aprovació definitiva, com a l'òrgan competent de conformitat amb el Decret de l'Alcaldia número 1.172/2003, de 24 de juny, de delegació de competències, pel qual es delega en este òrgan l'aprovació dels instruments de gestió urbanística.
  
La vista de l'expedient podrà efectuar-la, si ho desitja, a la tercera planta de l'ajuntament (Secció d'Ordenació del Territori), en horari d'oficines, d'11.30 a 14.30 hores.